b'\n_START_ARTICLE_\nLudvig Saksalainen\n_START_PARAGRAPH_\nLudvig Saksalainen (804- 876) oli yksi frankkien kuninkaan Ludvig Hurskaan kolmesta pojasta. Vuonna 817, kun is\xc3\xa4n valtakunta jaettiin kolmen pojan kesken, Ludvig sai Baijerin, ja Verdunin sopimuksella 843 h\xc3\xa4nest\xc3\xa4 tuli my\xc3\xb6s It\xc3\xa4-Frankkien kuningas. H\xc3\xa4nen hallitsemiaan aluita kutsuttiin nimell\xc3\xa4 It\xc3\xa4-Francia. Ludvigin valtakunnasta tuli my\xc3\xb6hemmin Pyh\xc3\xa4 saksalais-roomalainen keisarikunta ja lopulta nykyinen Saksa. _NEWLINE_Ludvig vietti lapsuutensa isois\xc3\xa4ns\xc3\xa4 Kaarle Suuren hovissa._NEWLINE_H\xc3\xa4nen poikansa kapinoivat, mutta Ludvig taltutti kapinan. Is\xc3\xa4ns\xc3\xa4 kuoltua pojat Kaarle Paksu,  Baijerin Karloman ja  Ludvig Nuori jakoivat maat, mutta veljiens\xc3\xa4 kuoltua Kaarle Paksu kokosi ne j\xc3\xa4lleen yhteen.'